गत दिनों प्लेस्टेशन-4 के जरिए गेमिंग की दुनिया में सोनी की एक नई पेशकश देखने को मिली। हालांकि यह गेम कंसोल 2013 के मध्य तक ही बाजारों में आएगा। इसके बारे में अभी से कयास लगना शुरु हो गए हैं। असल में प्लेस्टेशन 4, प्लेस्टेशन 3 का ही उन्नत वर्जन है जिसकी अब तक 7 करोड से ऊपर यूनिट बिक चुकीं हैं। विशेषज्ञों का मानना है कि इसमें सामान्य डेस्कटॉप वाला सेंट्रल प्रोसेसिंग यूनिट (सीपीयू) व पहले से कहीं बेहतर ग्राफिक्स प्रोसेसिंग यूनिट(जीपीयू) का प्रयोग किया गया है। इसमें टच पैड, शेयर बटन, लाइटबार भी मौजूद है। इस डिवाइस को उम्दा सोशल डिवाइस बनाने के लिए नया हार्डवेयर भी जोडा गया है। कु छ विशेषज्ञों का मानना है कि पीएस 4 में प्लेस्टेशन 3 के गेम्स नहीं खेले जा सकते।